**2.12.21**



**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 20/12**

**Επεισόδιο 992**

Η Ασλί έχει ρεπό και ο Κερέμ έχει μια δύσκολη μέρα στο γραφείο. Η Παρλά θέλει να τον βοηθήσει αλλά η δουλειά δεν είναι τόσο εύκολη όπως νόμιζε και τελικά δημιουργεί το απόλυτο χάος! Ο Κερέμ δεν ξέρει τι να κάνει. Ο Εμιρχάν έχει γενέθλια και κάνει γιορτή. Αλλά είναι λυπημένος επειδή ο Σαφάκ δεν έρχεται. Η Ζουλιντέ καταλαβαίνει πως δεν θα έρθει και απογοητεύεται. Ο Εμιρχάν όμως δεν έχει χάσει την ελπίδα του και συνεχίζει να περιμένει τον Σαφάκ. Άραγε ο Σαφάκ θα κάνει το χατίρι του μικρού του μαθητή; Η Μελέκ βρίσκεται στα χέρια των ανθρώπων της Ράνα. Προσπαθεί να το σκάσει χωρίς επιτυχία αλλά κάποιος έρχεται για να τη σώσει. Η Ασλί και η Ελίφ αισθάνονται πολύ άσχημα γιατί δεν μπορούν να κάνουν τίποτα για να βοηθήσουν τη Μελέκ. Η Ελίφ αποφασίζει να πάει στην έπαυλη και να ζητήσει βοήθεια για τη μητέρα της, χωρίς όμως να ενημερώσει την Ασλί. Δυστυχώς όμως, όταν η Ελίφ φτάνει στην έπαυλη η Ματσιντέ δεν μπορεί να θυμηθεί ποια είναι!

**Τρίτη 21/12**

**Επεισόδιο 993**

Η Ελίφ πηγαίνει στην έπαυλη να ζητήσει βοήθεια από τη Ματσιντέ ώστε να βρουν τη Μελέκ. Η Ματσιντέ όμως δεν μπορεί να θυμηθεί ποια είναι η Ελίφ. Η Κιγιμέτ προσπαθεί να πάρει πληροφορίες από την Ελίφ αλλά χωρίς επιτυχία. Η Ματσιντέ βλέπει μια κούκλα στο δωμάτιο και θυμάται πως αναζητά τη Σερσέ (Μελέκ) και την Ελίφ. Όμως η Ελίφ δεν μπορεί να πει όλη την αλήθεια και η Ματσιντέ δεν είναι σε θέση να καταλάβει τι ακριβώς

συμβαίνει. Όμως αποφασίζει να πάει την Ελίφ σπίτι της. Ο Μαχίρ σώζει τη Μελέκ, ο οποίος ενδιαφέρεται ιδιαίτερα για εκείνη. Στη συνέχεια την πηγαίνει σπίτι της. Η Ασλί αναζητά την Ελίφ αλλά δεν μπορεί να τη βρει και αποφασίζει να επιστρέψει σπίτι. Ανάμεσα στον Σαφάκ και τον Τουφάν υπάρχει ένας κρυφός ανταγωνισμός για την αγάπη του Εμιρχάν. Ο Τουφάν προσπαθεί να κερδίσει τη συμπάθεια του Εμιρχάν με υλικά αγαθά αλλά ο Σαφάκ φαίνεται τελικά να κερδίζει την αγάπη του μικρού με τις πράξεις και τις σκέψεις του. Παρόλαυτα ο Σαφάκ αισθάνεται απογοητευμένος σε ό,τι αφορά τη Ζουλιντέ…

**Τετάρτη 22/12**

**Επεισόδιο 994**

Η Ελίφ επιστρέφει σπίτι της με τη Ματσιντέ, τον Αρίφ και την Κιγιμέτ, ώστε να αναζητήσουν τη Μελέκ. Η Μελέκ αναστατώνεται όταν δεν βρίσκει στο σπίτι την Ελίφ και ο Μαχίρ την καθησυχάζει και της λέει πως θα την αναζητήσει εκείνος. Η Ελίφ όμως επιστρέφει σπίτι και η Μελέκ χαίρεται, που την αγκαλιάζει ξανά αλλά και που βλέπει τη Ματσιντέ. Η Μελέκ εξηγεί στη Ματσιντέ όσα πέρασαν εκείνη και η κόρη της και για ποιο λόγο έφυγαν από την έπαυλη κρυφά. Η Μελέκ μαθαίνει πως ο άντρας, που ρωτούσε για εκείνη και την Ελίφ, ήταν άνθρωπος της Ματσιντέ, ο Αρίφ. Όλοι πια μαθαίνουν πως ο Ταρίκ είχε απαγάγει τη Μελέκ και την Ελίφ. Η Ματσιντέ ζητάει από τη Μελέκ να επιστρέψει με την Ελίφ στην έπαυλη αλλά εκείνη αρνείται γιατί δεν θέλει να αφήσει μόνη της την Ασλί. Η Ράνα ζητάει από τον Ρεσίτ και τον Ντογκάν να παρακολουθούν τη Μελέκ. Είναι φανερό πως έχει κάποιο σχέδιο σχετικά με τη Μελέκ αλλά και ένα σχέδιο για να καταστρέψει την οικογένεια Χακτανίρ…

**Πέμπτη 23/12**

**Επεισόδιο 995**

Η Χουμεϊρά τηλεφωνεί στη Ματσιντέ και τη ρωτάει που είναι, εκείνη της απαντάει πως έχει μια μεγάλη έκπληξη για εκείνη. Η Ματσιντέ πηγαίνει στην έπαυλη με τη Μελέκ και την Ελίφ και ο Κερέμ με τη Χουμεϊρά μένουν άφωνοι. Η Μελέκ τους εξηγεί τι της συνέβη. Η Κιγιμέτ τηλεφωνεί κρυφά στον Μαχίρ και του λέει όσα έμαθε για τη Μελέκ. Πιστεύει πως κάτι παράξενο υπάρχει στην ιστορία της. Αργότερα ο Κερέμ λέει στη μητέρα του πως θέλει να συνεχίσει το φιλανθρωπικό της έργο με τις υποτροφίες στα φτωχά παιδιά και η Ματσιντέ χαίρεται ιδιαίτερα…

**Παρασκευή 24/12**

**Επεισόδιο 996**

Η Μπιρτσέ αρχίζει, χωρίς να το συνειδητοποιεί, να ζηλεύει τον Ακίν που κάνει παρέα με τα άλλα κορίτσια από την εταιρία. Δεν θέλει να παραδεχθεί τα αισθήματά της για εκείνον, προσπαθεί να τα αγνοήσει. Όλα είναι ήρεμα στην έπαυλη και η Κιγιμέτ δεν είναι καθόλου ευχαριστημένη με αυτό. Θέλει να προκληθεί με κάποιο τρόπο άγχος στη Ματσιντέ ώστε να επιδεινωθεί η κατάσταση της υγεία της πιο γρήγορα. Ο Μαχίρ καλεί τη Μελέκ να πιουν μαζί καφέ γιατί ενδιαφέρεται για εκείνη. Ένα σχόλιο της Ελίφ γίνεται αφορμή για να μάθει ο Κερέμ ποια ήταν η γνώμη της Ασλί για εκείνον στην αρχή της γνωριμίας τους. Είναι αποφασισμένος να πάρει την εκδίκησή του…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας